title: Id-Direttiva tal-Kunsill tas-17 ta' Diċembru 1974 dwar id-dritt taċ-ċittadini ta' Stat Membru li jibqgħu fit-territorju ta' Stat Membru ieħor wara li jkunu segwew fih attività fil-kapaċità ta' persuna taħdem għal rasha

text:
Avviż Legali Importanti

|

31975L0034

Official Journal L 014 , 20/01/1975 P. 0010 - 0013 Finnish special edition: Chapter 6 Volume 1 P. 0172  Greek special edition: Chapter 06 Volume 1 P. 0191  Swedish special edition: Chapter 6 Volume 1 P. 0172  Spanish special edition: Chapter 06 Volume 1 P. 0183  Portuguese special edition Chapter 06 Volume 1 P. 0183

		Id-Direttiva tal-Kunsilltas-17 ta' Diċembru 1974dwar id-dritt taċ-ċittadini ta' Stat Membru li jibqgħu fit-territorju ta' Stat Membru ieħor wara li jkunu segwew fih attività fil-kapaċità ta' persuna taħdem għal rasha(75/34/KEE)IL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabbilixxi l-Komunità Ekonomika Ewropea, u b'mod partikolari l-Artikolu 235 tiegħu,Wara li kkunsidra l-Programm Ġenerali sabiex jiġu aboliti r-restrizzjonijiet fuq il-libertà ta' stabbiliment [1], u b'mod partikolari t-Titolu II tiegħu,Wara li kkunsidra l-proposta mill-Kummissjoni,Wara li kkunsidra l-Opinjoni tal-Parlament Ewropew [2],Wara li kkunsidra l-Opinjoni tal-Kumitat Ekonomiku u Soċjali [3],Billi skond id-Direttiva tal-Kunsill Nru 73/148/KEE [4] tal-21 ta' Mejju 1973 dwar l-abolizzjoni tar-restrizzjonijiet fuq il-moviment u r-residenza fi ħdan il-Komunità għaċ-ċittadini ta' l-Istati Membri rigward stabbiliment u provvediment tas-servizzi, kull wieħed mill-Istati Membri jikkonċedi d-dritt tar-residenza permanenti liċ-ċittadini ta' l-Istati Membri l-oħra li jistabbilixxu ruħhom ġewwa t-territorju tiegħu sabiex isegwu l-attività ta' persuni li jaħdmu għal rashom, meta r-restrizzjonijiet fuq dawn l-attivitajiet ikunu ġew aboliti skond it-Trattat;Billi huwa normali għal persuna li ttawwal il-perjodu taż-żmien tar-residenza permanenti fit-territorju ta' Stat Membru billi tibqa' fih wara li tkun segwiet attività hemmhekk; billi n-nuqqas ta' dritt li tibqa hemmhekk f'dawn iċ-ċirkostanzi huwa ostakolu għall-kisba tal-libertà ta' stabbiliment; billi, rigward il-persuni li jaħdmu, bir-Regolament (KEE) Nru 1251/70 [5] diġà ġew stabbiliti l-kondizzjonijiet li fuqhom dan id-dritt jista' jiġi eżerċitat;Billi l-Artikolu 48(3)(d) tat-Trattat jirrikkonoxxi d-dritt tal-ħaddiema li jibqgħu fit-territorju ta' Stat Membru wara li jkunu ġew imqabbda jaħdmu f'dan l-Istat; billi l-Artikolu 54(2) ma jipprovdix espressament dritt simili lill-persuni li jaħdmu għal rashom; billi, madankollu, in-natura ta' stabbiliment, flimkien mar-rabtiet magħmula mal-pajjiżi fejn ikunu segwew l-attivitajiet tagħhom, ifissru illi dawn il-persuni jkollhom interess definit li jgawdu l-istess dritt li jibqgħu fih bħal dak konċess lill-ħaddiema; billi sabiex tiġi ġġustifikata din il-miżura għandha ssir referenza għad-dispożizzjoni tat-Trattat li jagħmilha possibbli li din il-miżura tittieħed;Billi l-libertà ta' stabbiliment ġewwa l-Komunità teħtieġ illi ċ-ċittadini ta' l-Istati Membri jkunu jistgħu jsegwu l-attivitajiet tax-xogħol għal rashom f'numru ta' Stati Membri wieħed wara l-ieħor mingħajr ma b'daqshekk jitqiegħdu fi żvantaġġ;Billi ċittadin ta' Stat Membru li jirrisjedi fit-territorju ta' Stat Membru ieħor għandu jiġi ggarantit id-dritt li jibqa' f'dan it-territorju meta jieqaf milli jsegwi attività bħala persuna li taħdem għal rasha f'dan l-Istat għaliex tkun laħqet l-età ta' l-irtirar jew minħabba inkapaċità permanenti għax-xogħol; billi dan id-dritt għandu jiggarantixxi wkoll liċ-ċittadini ta' Stat Membru illi, wara perjodu ta' żmien ta' attività bħala persuni li jaħdmu għal rashom u b'residenza fit-territorju ta' Stat Membru tat-tieni, isegwu attività fit-territorju ta' Stat Membru tat-tielet, filwaqt li jibqgħu jżommu d-dritt tagħhom li jirrisjedu fit-territorju tat-tieni Stat Membru;Billi sabiex jiġu stabbiliti l-kondizzjonijiet li fuqhom jinħoloq id-dritt li persuna tibqa' f'post, għandhom jitqiesu r-raġunijiet li jkunu waslu għat-tmiem ta' l-attività fit-territorju ta' l-Istat Membru interessat u, b'mod partikolari, tad-differenza bejn l-irtirar, it-tmiem normali u previst tal-ħajja tax-xogħol, u l-inkapaċità permanenti għax-xogħol li twassal għal tmiem qabel iż-żmien u imprevist ta' l-attività; billi għandhom jiġu stabbiliti l-kondizzjonijiet speċjali meta waħda mill-partijiet fiż-żwieġ tkun jew kienet ċittadin ta' l-Istat Membru interessat, jew meta t-temma ta' l-attività tkun ir-riżultat ta' inċident fuq ix-xogħol jew ta' marda kkawżata mix-xogħol;Billi ċittadin ta' Stat Membru li jkun laħaq it-tmiem tal-ħajja tiegħu tax-xogħol, wara li jkun ħadem fil-kapaċità ta' persuna li taħdem għal rasha fit-territorju ta' Stat Membru ieħor, għandu jkollu żmien biżżejjed sabiex jiddeċiedi fejn jixtieq jistabbilixxi r-residenza aħħarija tiegħu;Billi l-eżerċizzju tad-dritt ta' ċittadin ta' Stat Membru li jaħdem għal rasu li jibqa' f'post ifisser l-estensjoni ta' dan id-dritt għall-membri tal-familja tiegħu; billi fil-każ tal-mewt ta' ċittadin ta' Stat Membru li jaħdem fil-kapaċità ta' persuna li taħdem għal rasha matul il-ħajja tiegħu tax-xogħol, għandu jiġi rrikonoxxut ukoll id-dritt tar-residenza tal-membri tal-familja tiegħu u li jkun bla ħsara għall-kondizzjonijiet speċjali;Billi l-persuni li għalihom japplika d-dritt li jibqgħu f'post għandhom igawdu l-ugwaljanza fit-trattament bħaċ-ċittadini ta' l-Istat interessat fejn ikunu laħqu t-tmiem tal-ħajja tagħhom tax-xogħol,ADOTTA DIN ID-DIRETTIVA:L-Artikolu 1L-Istati Membri għandhom, skond il-kondizzjonijiet stabbiliti f'din id-Direttiva, jabolixxu r-restrizzjonijiet rigward id-dritt li jibqgħu fit-territorju tiegħu dawk iċ-ċittadini ta' Stat Membru ieħor li jkunu segwew attivitajiet bħala persuni li jaħdmu għal rashom fit-territorju tiegħu, u l-membri tal-familja tagħhom, kif iddefinit fl-Artikolu 1 tad-Direttiva Nru 73/148/KEE.L-Artikolu 21. Kull Stat Membru għandu jirrikonoxxi d-dritt li jibqgħu b'mod permanenti fit-territorju tiegħu:(a) kull persuna li, mat-temma ta' l-attivitajiet tagħha, tkun laħqet l-età stabbilita bil-liġi għall-intitolament ta' pensjoni tax-xjuħija u li tkun segwiet l-attività tagħha f'dan l-Istat għall mill-inqas it-tnax-il xahar ta' qabel u li tkun irresidiet fih mingħajr waqfien għal iktar minn tliet snin.Meta l-liġi ta' dan l-Istat Membru ma tikkonċedix id-dritt għall-pensjoni tax-xjuħija lil ċerti kategoriji ta' persuni li jaħdmu għal rashom, għandha titqies il-ħtieġa ta' l-età bħala sodisfatta meta l-benefiċjarju jilħaq il-65 sena;(b) kull persuna li, wara li tkun irrisediet mingħajr waqfien fit-territorju ta' dan l-Istat għal iktar minn sentejn, ma tibqax issegwi l-attività tagħha b'riżultat ta' inkapaċità permanenti għax-xogħol.Jekk din l-inkapaċità tkun ir-riżultat ta' inċident fuq ix-xogħol jew ta' marda kkawżata mix-xogħol li tintitolaha għall-pensjoni li titħallas fl-intier tagħha jew f'parti minnha minn istituzjoni ta' dan l-Istat, m'għandha tiġi imposta l-ebda kondizzjoni dawr it-tul taż-żmien tar-residenza;(ċ) kull persuna li, wara tliet snin ta' l-attività tagħha bla waqfien fit-territorju ta' Stat Membru ieħor, filwaqt li żżomm ir-residenza tagħha fit-territorju ta' l-ewwel Stat, li bħala regola ġenerali tirritorna lejh kuljum jew mill-inqas darba fil-ġimgħa.Il-perjodi taż-żmien ta' l-attività hekk ikkompletati fit-territorju ta' l-Istat Membru l-ieħor għandhom, għall-għanijiet ta' l-intitolament għad-drittijiet referiti fl-(a) u fil-(b), jitqiesu bħala li kienu kkompletati fit-territorju ta' l-Istat Membru tar-residenza permanenti.2. Il-kondizzjonijiet dwar it-tul taż-żmien tar-residenza u ta' l-attività stabbiliti fil-paragrafu 1(a) u l-kondizzjoni dwar it-tul taż-żmien tar-residenza stabbilita fil-paragrafu 1(b) m'għandhomx japplikaw jekk il-parti l-oħra taż-żwieġ tal-persuna li taħdem għal rasha tkun ċittadin ta' l-Istat Membru interessat jew tkun tilfet in-nazzjonalità ta' dan l-Istat biż-żwieġ lil din il-persuna.L-Artikolu 31. Kull Stat Membru għandu jirrikonoxxi d-dritt tal-membri tal-familja tal-persuna li taħdem għal rasha riferita fl-Artikolu 1 li jkunu jirrisiedu magħha f'dan l-Istat li jibqgħu fih b'mod permanenti, jekk il-persuna interessata tkun kisbet id-dritt li tibqa' fit-territorju ta' dan l-Istat skond l-Artikolu 2. Din id-dispożizzjoni għandha tissokta tapplika saħansitra wara l-mewt tal-persuna interessata.2. Jekk, madankollu, il-persuna li taħdem għal rasha tmut matul il-ħajja tagħha tax-xogħol u qabel ma tkun kisbet id-dritt li tibqa' fit-territorju ta' l-Istat interessat, dan l-Istat għandu jirrikonoxxi d-dritt tal-membri tal-familja tagħha li jibqgħu fih b'mod permanenti bil-kondizzjoni li:- il-persuna interessata, fid-data tal-mewt tagħha, kienet tirrisiedi bla waqfien fit-territorju tagħha għal mill-inqas sentejn; jew- il-mewt tagħha tkun irriżultat minn inċident fuq ix-xogħol jew minn marda kkawżata mix-xogħol; jew- il-parti l-oħra sopraviventi miż-żwieġ tkun ċittadin/a ta' dan l-Istat jew tkun tilfet din in-nazzjonalità biż-żwieġ mal-persuna interessata.L-Artikolu 41. Il-kontinwità tar-residenza kif ipprovdut fl-Artikoli 2(1) u 3(2) tista' tiġi attestata b'kull mezz ta' prova fl-użu fil-pajjiż tar-residenza permanenti. Tista ma tiġix affettwata b'assenzi temporanji li ma jaqbżux it-total ta' tliet xhur fis-sena, lanqas minn assenzi itwal minħabba l-ħarsien ta' l-obbligi tas-servizz militari.2. Il-perjodi taż-żmien ta' l-inattività minħabba ċirkostanzi mhux fil-kontroll tal-persuna interessata jew l-inattività minħabba l-mard jew inċident għandhom jitqiesu bħala perjodi taż-żmien ta' inattività fit-tifsira ta' l-Artikolu 2(1).L-Artikolu 51. L-Istati Membri għandhom jippermettu lill-persuna intitolata għad-dritt li tibqa' teżerċita dan id-dritt fi żmien sentejn miż-żmien li fih tkun intitolata għalih skond l-Artikolu 2(1)(a) u (b) u l-Artikolu 3. Matul dan il-perjodu taż-żmien il-benefiċjarju għandu jkun jista jħalli t-territorju ta' l-Istat Membru mingħajr ma jaffettwa dan id-dritt b'mod negattiv.2. L-Istati Membri m'għandhomx jeħtieġu illi l-persuna interessata tħares kull formalità partikolari sabiex teżerċita d-dritt li tibqa' fih.L-Artikolu 61. L-Istati Membri għandhom jirrikonoxxu d-dritt tal-persuni li jkollhom id-dritt li jibqgħu fit-territorju tagħhom għall-permess tar-residenza permanenti, li għandu:(a) jinħareġ u jiġġedded mingħajr imposti jew bil-ħlas ta' somma li ma taqbiżx id-drittijiet jew it-taxxi li jitħallsu miċ-ċittadini għall-ħruġ jew it-tiġdid tal-karti ta' l-identità;(b) ikun validu fit-territorju kollu ta' l-Istat Membru li joħorġu;(ċ) ikun validu għal ħames snin u jiġġedded awtomatikment.2. Il-perjodi taż-żmien tan-nuqqas ta' residenza permanenti li ma jaqbżux is-sitt xhur wara xulxin u assenzi itwal minħabba l-ħarsien ta' l-obbligi tas-servizz militari ma jistgħux jaffettwaw il-validità ta' permess tar-residenza permanenti.L-Artikolu 7L-Istati Membri għandhom japplikaw lill-persuni bid-dritt li jibqgħu fit-territorju tagħhom id-dritt ta' l-ugwaljanza tat-trattament irrikonoxxut bid-Direttivi tal-Kunsill dwar l-abolizzjoni tar-restrizzjonijiet dwar il-libertà li l-persuni jistabbilixu ruħhom skond it-Titolu III tal-Programm Ġenerali li jipprovdi din l-abolizzjoni.L-Artikolu 81. Din id-Direttiva m'għandha taffettwa l-ebda dispożizzjoni stabbilita bil-liġijiet, ir-regolamenti jew l-azzjonijiet amministrattivi ta' kull Stat Membru li tkun iktar favorevoli għaċ-ċittadini ta' l-Istati Membri l-oħra.2. L-Istati Membri għandhom jiffaċilitaw id-dħul mill-ġdid fit-territorji tagħhom tal-persuni li jaħdmu għal rashom li jkunu ħallew dawn it-territorji wara li jkunu rrisiedu hemm permanentament għall-perjodi twal taż-żmien huma u jsegwu attività fih u li jkunu jixtiequ li jmorru lura meta jkunu laħqu l-età ta' l-irtirar kif definit fl-Artikolu 2(1)(a) jew ikunu inkapaċitati b'mod permanenti għax-xogħol.L-Artikolu 9L-Istati Membri ma jistgħux jidderogaw mid-dispożizzjonijiet ta' din id-Direttiva għajr għar-raġunijiet tal-politika pubblika, is-sigurtà pubblika jew is-saħħa pubblika.L-Artikolu 101. L-Istati Membri għandhom, fi żmien tnax-il xahar min-notifika ta' din id-Direttiva, idaħħlu fis-seħħ il-miżuri meħtieġa sabiex jikkonformaw mad-dispożizzjonijiet tagħha u għandhom jgħarrfu minnufih b'dan lill-Kummissjoni.2. Wara n-notifika ta' din id-Direttiva, l-Istati Membri għandhom jiżguraw ukoll illi l-Kummissjoni tiġi mgħarrfa, fi żmien biżżejjed għaliha sabiex tati l-kummenti tagħha, bil-liġijiet, ir-regolamenti jew id-dispożizzjonijiet amministrattivi kollha proposti li jkunu bi ħsiebhom jadottaw fil-qasam kopert b'din id-Direttiva.L-Artikolu 11Din id-Direttiva hija indirizzata lill-Istati Membri.Magħmula fi Brussel, fis-17 ta' Diċembru 1974.Għall-KunsillIl-PresidentM. Durafour[1] ĠU C 2, tal-15.1.1962, p. 36/62.[2] ĠU C 14, tas-27.3.1973, p. 20.[3] ĠU C 142, tal-31.12.1972, p. 12.[4] ĠU L 172, tat-28.6.1973, p. 14.[5] ĠU L 142, tat-30.6.1970, p. 24.--------------------------------------------------


title: Id-Direttiva tal-Kummissjoni 2000/48/KE tal-25 ta' Lulju 2000 li temenda l-Annessi mad-Direttivi tal-Kunsill 86/362/KEE u 90/642/KEE dwar l-iffissar tal-livelli massimi tal-fdalijiet tal-pestiċidi ġewwa u fuq iċ-ċereali u ċerti prodotti ta' oriġini mill- pjanti, inklużi l-frott u l-ħxejjex ta' l-ikel rispettivamentTest b'rilevanza għaż-ŻEE

text:
Avviż Legali Importanti

|

32000L0048

Official Journal L 197 , 03/08/2000 P. 0026 - 0031

		Id-Direttiva tal-Kummissjoni 2000/48/KEtal-25 ta' Lulju 2000li temenda l-Annessi mad-Direttivi tal-Kunsill 86/362/KEE u 90/642/KEE dwar l-iffissar tal-livelli massimi tal-fdalijiet tal-pestiċidi ġewwa u fuq iċ-ċereali u ċerti prodotti ta' oriġini mill- pjanti, inklużi l-frott u l-ħxejjex ta' l-ikel rispettivament(Test b'rilevanza għaż-ŻEE)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ewropea,Wara li kkunsidrat id-Direttiva tal-Kunsill 86/362/KEE ta' l-24 ta' Lulju 1986 dwar l-iffissar tal-livelli massimi tal-fdalijiet tal-pestiċidi ġewwa u fuq iċ-ċereali [1], kif l-aħħar emendata bid-Direttiva tal-Kummissjoni 2000/42/KE [2], u b'mod partikolari l-Artikolu 10 tagħha,Wara li kkunsidrat id-Direttiva tal-Kunsill 90/642/KEE tas-27 ta' Novembru 1990 dwar l-iffissar tal-livelli massimi tal-fdalijiet tal-pestiċidi ġewwa u fuq ċerti prodotti ta' oriġini mill-pjanti inklużi l-frott u l-ħxejjex ta' l-ikel [3], kif l-aħħar emendata bid-Direttiva 2001/42/KE, u b'mod partikolari l-Artikolu 7 tagħha,Wara li kkunsidrat id-Direttiva tal-Kunsill 91/414/KEE tal-15 ta' Lulju 1991 dwar it-tqegħid fis-suq tal-prodotti għall-protezzjoni tal-pjanti [4], kif l-aħħar emendata bid-Direttiva tal-Kummissjoni 2001/10/KE [5], u b'mod partikolari l-Artikolu 4 (1)(f) tagħha,Billi:(1) Is-sustanza attiva ġdida, l-azossistrobin, kienet inkluża fl-Anness I mad-Direttiva 91/414/KEE bid-Direttiva tal-Kummissjoni 98/47/KE [6], għall-użu bħala fuġiċidi biss, mingħajr ma ġew speċifikati l-kondizzjonijiet partikolari li għandhom impatt fuq l-uċuħ tar-raba' li jistgħu jiġu ttrattati bil-prodotti għall-protezzjoni tal-pjanti li fihom l-azossistrobin.(2) Il-livelli massimi għall-fdalijiet ta' l-azossistrobin ġewwa u fuq l-oġġetti kollha tad-dar koperti bid-Direttivi 86/362/KEE u 90/642/KEE kienu ffissati bid-Direttiva tal-Kummissjoni 1999/71/KE [7].(3) Filwaqt li kienu qegħdin jiġu ffissati l-livelli massimi msemmija għall-fdal ta' l-azossistrobin, ġie magħruf illi dawn il-livelli għandhom jinżammu taħt reviżjoni u għandhom jiġu mibdula għalbiex iqisu t-tagħrif u l-informazzjoni l-ġodda. Id-Direttiva 1999/71/KE rrikonoxxiet illi l-livelli massimi nazzjonali proviżorji tal-fdalijiet għaċ-ċereali l-oħra u l-frott u l-ħxejjex ta' l-ikel għandhom jiġu ffissati mill-Istati Membri bħala parti mill-awtorizzazzjoni tagħhom tal-prodotti għall-protezzjoni tal-pjanti li jkun fihom l-azossistrobin u għandhom jiġu nnotifikati lill-Kummissjoni skond il-ħtiġiet ta' l-Artikolu 4(1)(f) tad-Direttiva 91/414/KEE. Biex tiġi ffaċilitata din l-eventwalità, xi wħud mil-livelli ddikjarati fid-Direttiva 1999/71/KE ġew iffissati fuq bażi proviżorju li jippermetti lill-Istati Membri li jikkonċedu iktar awtorizzazzjonijiet għal użu ġdid u li jinnotifikaw lill-Kummissjoni skond il-proċedura deskritta fl-Artikolu msemmi. Dan l-Artikolu jipprovdi illi fejn jeżisti livell massimu proviżorju Komunitarju tal-fdalijiet u fejn l-użu ġdid awtorizzat iwassal għal livelli ogħla, l-Istat Membru li jawtorizza għandu jistabbilixxi livell massimu nazzjonali proviżorju skond l-Artikolu 4(1)(f) tad-Direttiva 91/414/KEE qabel ma tingħata l-awtorizzazzjoni.(4) Sabiex jiġi żgurat illi l-konsumatur jiġi protett b'mod adegwat mill-espożizzjoni għall-fdalijiet ġewwa jew fuq il-prodotti li dwarhom ma tkun ingħatat l-ebda awtorizzazzjoni, għandu jitqies prudenti, fl-adozzjoni tad-Direttiva 1999/71/KE, li jiġu ffissati l-livelli massimi proviżorji tal-fdalijiet f'livell aktar baxx dwar kif jiġu stabbiliti analitikament dawn il-prodotti. Kif jiġu stabbiliti fil-livell Komunitarju dawn il-livelli massimi proviżorji tal-fdalijiet huwa mingħajr preġudizzju għall-konċessjoni ta' awtorizzazzjonijiet proviżorji mill-Istati Membri għall-użu ta' l-azossistrobin fuq dawn il-prodotti skond l-Artikolu 4(1)(f) tad-Direttiva 91/414/KEE.(5) Sabiex jiġi awtorizzat prodott għall-protezzjoni tal-pjanti, l-Istati Membri għandhom japplikaw il-prinċipji uniformi pprovduti fl-Anness VI mad-Direttiva 91/414/KEE fl-evalwazzjoni, b'mod partikolari, ta' dossier li jikkonforma mal-ħtiġiet ta' l-Anness III mad-Direttiva 91/414/KEE, issottomess mill-applikant għall-awtorizzazzjoni. It-Taqsima 8 tal-Parti A ta' l-Anness III tad-Direttiva 91/414/KEE teħtieġ illi l-applikanti jissottomettu ċertu tagħrif li jinkludi l-livelli massimi proposti tal-fdalijiet flimkien ma' ġustifikazzjoni u stimi sħaħ dwar l-espożizzjoni potenzjali u l-espożizzjoni attwali permezz tad-dieta u ta' mezzi oħra. It-Taqsima 2.4.2 tal-Parti B ta' l-Anness VI, it-Taqsima 2.5 tal-Parti Ċ tad-Direttiva 91/414/KEE jeħtieġu illi l-Istati Membri jevalwaw it-tagħrif issottomess li jirrigwarda l-impatt fuq is-saħħa tal-bniedem u ta' l-annimali mill-fdalijiet u l-impatt fuq l-ambjent u li jieħdu d-deċiżjonijiet dwar l-awtorizzazzjonijiet sabiex jiġi żgurat illi l-fdalijiet li jiġru jirriflettu l-kwantitajiet minimi tal-prodott għall-protezzjoni tal-pjanti meħtieġa għalbiex jinkiseb il-kontroll adegwat li jkun jikkorrispondi mal-prattika tajba tal-biedja, applikati b'manjiera illi jitnaqqsu għall-minimu l-fdalijiet waqt il-ħsad, waqt il-qatla jew wara l-ħażna, kif approprjat.(6) Ġie pprovdut tagħrif ġdid dwar l-użi ta' azossistrobin fuq ir-ross, il-banana, it-tuffieħ, tadam u l-kukurbit b'qoxra li tittiekel u li ma tittikilx. Din l-informazzjoni l-ġdida ġiet evalwata u jitqies approprjat illi jiġu rriveduti l-livelli massimi proviżorji tal-fdalijiet iffissati għal dawn il-prodotti fid-Direttiva 1999/71/KE.(7) Ma' l-inklużjoni fl-Anness I mad-Direttiva 91/414/KEE l-evalwazzjoni teknika u xjentifika ta' l-azossistrobin ġiet iffinalizzata fit-22 ta' April 1998 fil-format ta' rapport tal-Kummissjoni ta' reviżjoni għall-azossistrobin. F'dan ir-rapport ta' reviżjoni, it-teħid aċċettabbli ta' kuljum (TAK) għall-azossistrobin ġie ffissat bħala ta' 0,1 mg/kg bw/kull jum. L-espożizzjoni tul il-medda tal-ħajja tal-konsumaturi tal-prodotti ta' l-ikel ittrattati bl-azossistrobin ġiet stmata u evalwata skond il-proċeduri u l-prattiċi użati ġewwa l-Komunità Ewropea, filwaqt li tqiesu l-linji gwida ppublikati mill-Organizzazzjoni Dinjija tas-Saħħa [8] u ġie kkalkolat illi l-livell massimu tal-fdal iffissat f'din id-Direttiva ma jagħtix lok li jinqabżu dawk ta' dan it-TAK.(8) Ma kinux innotati effetti akuti tossiċi li jeħtieġu li tiġi stabbilita doża akuta ta' referenza matul l-evalwazzjoni u d-diskussjoni li ppreċedew l-inklużjoni ta' l-azossistrobin fl-Anness I mad-Direttiva 91/414/KEE.(9) Is-sieħba kummerċjali fil-Komunità ġew ikkonsultati dwar il-livelli ddikjarati f'din id-Direttiva permezz ta' l-Organizzazzjoni Dinjija tal-Kummerċ u l-kummenti tagħhom dwar dawn il-livelli ġew ikkonsidrati. Il-possibbiltà li tiġi ffissata t-tolleranza ta' l-importazzjoni dwar il-livelli massimi tal-fdalijiet għall-pestiċidi/kombinazzjonijiet ta' uċuh tar-raba' speċifiċi trid tiġi eżaminata mill-Kummissjoni fuq il-bażi tas-sottomissjonijiet ta' l-informazzjoni aċċettabbli.(10) Tqiesu l-parir u r-rakkomandazzjonijiet tal-Kumitat Xjentifiku tal-Pjanti, b'mod partikolari fejn jirrigwardaw il-protezzjoni tal-konsumaturi għall-prodotti ta' l-ikel ittrattati bil-pestiċidi.(11) Il-miżuri pprovduti f'din id-Direttiva huma skond l-opinjoni tal-Kumitat Permanenti tas-Saħħa tal-Pjanti,ADOTTAT DIN ID-DIRETTIVA:Artikolu 1"Il-Fdal tal-pestiċida | Il-Livell Massimu f'mg/kg || |L-Azossistrobin | 5 | Ir-Ross" |Artikolu 2Il-livelli massimi tal-fdalijiet fl-Anness ma' din id-Direttiva għandhom jieħdu l-post ta' dawk elenkati għall-azossistrobin fl-Anness II mad-Direttiva 90/642/KEE.Artikolu 31. Din id-Direttiva għandha tidħol fis-seħħ fil-għoxrin jum li jiġi wara dak tal-pubblikazzjoni tagħha fil-Ġurnal Uffiċjali tal-Komunitajiet Ewropej.2. L-Istati Membri għandhom jadottaw u jippubblikaw il-miżuri leġislattivi, regolatorji u amministrattivi sabiex jikkonformaw ma' din id-Direttiva mhux aktar tard mill-31 ta' Marzu 2001. Għandhom jgħarrfu minnufih lill-Kummissjoni b'dan.3. Għandhom japplikaw dawn il-miżuri mill-1 ta' April 2001.4. Meta l-Istati Membri jadottaw dawn id-disposizzjonijiet, għandu jkun fihom referenza għal din id-Direttiva jew għandhom ikunu akkumpanjati b'din ir-referenza fl-okkażjoni tal-pubblikazzjoni uffiċjali tagħhom. L-Istati Membri għandhom jistabbilixxu kif għandha ssir din ir-referenza.Artikolu 4Din id-Direttiva hija indirizzata lill-Istati Membri.Magħmula fi Brussel, fil-25 ta' Lulju 1999.Għall-KummissjoniDavid ByrneMembru tal-Kummissjoni[1] ĠU L 221, tas-7.8.1986, pġ. 37[2] ĠU L 158, tat-30.6.2000, pġ. 51[3] ĠU L 350, ta’ l-14.12.1990, pġ. 71[4] ĠU L 230, tad-19.8.1991, pġ. 1[5] ĠU L 57, tat-2.3.2000, pġ. 28[6] ĠU L 191, tas-7.7.1998, pġ. 50[7] ĠU L 194, tas-27.7.1999, pġ. 36[8] Linji ta' gwida biex jiġi previst il-konsum ta' residwi tal-pestiċidi (riveduti) ippreparati mill-Programm ta' l-Ikel/GEMS f' kollaborazzjoni mal-Kumitat Kodex dwar Residwi tal-Pestiċidi, ippubblikat mil-Organizzazzjoni Dinjija għas-Saħħa 1997 9WHO/FSF/FOS/97.7)--------------------------------------------------ANNESSIl-gruppi u l-eżempji tal-prodotti individwali li għalihom japplikaw l-MRLijiet | Il-fdalijiet tal-pestiċidi u l-livelli massimi tal-fdalijiet (mg/kg) |1.Il-frott, frisk, imnixxef jew mhux imsajjar, ippriżervat bil-friża, li ma jkunx fih zokkor; ġewż(i)IL-FROTT TAĊ-ĊITRU | 0,05 [2] [1] |Il-Grapefruit | |Il-Lumi | |Il-Lumiċell | |Il-Mandolin (inklużi l-klementini u ibridi oħra) | |Il-Larinġ | |Il-Pomelos | |Oħrajn | |(ii)IL-ĠEWŻ TAS-SIĠAR (BIL-QOXRA MNEĦĦIJA JEW LE) | 0,1 [2] [1] |Il-lewż | |Il-Brazil nuts | |Il-Cashew nuts | |Il-Qastan | |Il-Ġewż ta' l-Indi | |Il-Ġellewż | |Il-Macadamia | |Il-Pecans | |Il-Prinjoli | |Il-Pistaċċi | |Il-Ġewż | |Oħrajn | |(iii)IT-TUFFIEĦ, | 0,05 [2] [1] |It-tuffieħ ta' belludja | |Il-Lanġas | |Il-Quince | |Oħrajn | |(iv)IL-FROTT BL-GĦADMA | 0,05 [2] [1] |Il-Berquq | |Iċ-Ċirasa | |Il-Ħawħ (inklużi n-noċepeska u ibridi simili) | |Il-Għajn baqar | |Oħrajn | |(v)IL-BERRIES U L-FROTT IRQIQ(a)L-Għeneb tal-mejda u ta' l-inbid | 2 |L-Għeneb tal-mejda | |Għeneb ta' l-inbid | |(b)Il-Frawli (barra mis-selvaġġa) | 0,05 [2] [1] |(ċ)Frott tal-kannamieli (barra minn selvaġġ) | 0,05 [2] [1] |It-Tut | |Id-Dewberries | |Il-Loganberries | |Ir-Raspberries | |Oħrajn | |(d)Frott irqiq ieħor u berries oħra (minbarra mis-selvaġġi) | 0,05 [2] [1] |Il-Bilberries | |Il-Cranberries | |Il-Passolina (ħamra, sewda u bajda) | |Il-Gooseberries | |Oħrajn | |(e)Il-Berries selvaġġi u l-frott selvaġġ | 0,05 [2] [1] |(vi)MIXXELLANJIL-Avocado | |Il-Banana | 2 |It-Tamal | |It-Tin | |Il-Kiwi | |Il-Kumquas | |Il-Lychees | |Il-Mangoes | |Iż-Żebbuġ | |Passion fruit | |L-Ananas | |Ir-Rummien | |Oħrajn | 0,05 [2] [1] |2.Il-Ħxejjex ta' l-Ikel, friski jew mhux imsajra, iffriżati jew imnixxfa(i)IL-ĦXEJJEX TA' L-IKEL TA' L-GĦERUQ U TAT-TUBERI | 0,05 [2] [1] |Il-Pitravi | |Il-Karrotti | |Is-Celeriac | |Ir-Ravanell | |L-Artiċokk | |Iż-Żunnarija | |Il-għeruq tat-Tursin | |Ir-ravanell | |Is-Salsify | |Il-Patata ħelwa | |Il-Ġidra | |In-Nevew | |Il-Yam | |Oħrajn | |(ii)ĦXEJJEX TA' L-IKEL TAL-BASLA | 0,05 [2] [1] |It-Tewm | |Il-Basal | |Ix-Xalott | |Il-basal tal-qatta' | |Oħrajn | |(iii)IL-ĦXEJJEX TA' L-IKEL LI JAGĦTU L-FROTT(a)Is-SolanaceaIt-tuffieħ tadam | 2 [2] |Il-Bżar | |Brunċiel | |Oħrajn | 0,05 [2] [1] |(b)Il-Kukurbit, il-qoxra li tittiekel | 1 [2] |Il-Ħjar | |Il-Għerkin | |Il-Qarabagħli | |Oħrajn | |(ċ)Il-Kukurbit, il-qoxra li ma tittikilx | 0,5 [2] |Il-Bettieħ | |Il-Frott tal-ġenus Cucurbita | |Id-Dulliegħ | |Oħrajn | |(d)Il-Qamħirrum ħelu | 0,05 [2] [1] |(iv)ĦXEJJEX TA' L-IKEL TAR-RAZZA BRASSIKA | 0,05 [2] [1] |(a)Il-Brassika li tagħmel il-fjuriIl-Brokkoli | |Pastard | |Oħrajn | |(b)Il-Brassika tar-RasIl-Brussel sprouts | |Il-Kaboċċi tar-Ras | |Oħrajn | |(ċ)Brassicabil-weraqIl-Kaboċċi Ċiniża | |Il-Kaboċċi mfelfla | |Oħrajn | |(d)Il-Ġidra | |(v)IL-ĦXEJJEX TA' L-IKEL TAL-WERAQ U L-ĦWAWAR FRISKI | 0,05 [2] [1] |(a)Il-Ħass u similiIl-Krexxun | |Il-lamb's lettuce | |Il-Ħass | |L-iScarole | |Oħrajn | |(b)L-Ispinaċi u similiL-Ispinaċi | |Il-Weraq tal-Pitravi (chard) | |Oħrajn | |(ċ)Il-Watercress | |(d)Il-Witloof | |(e)Il-ĦwawarIl-Maxxita | |Il-Kurrat | |It-Tursin, | |Il-Weraq tal-Krafes | |Oħrajn | |(vi)IL-ĦXEJJEX TA' L-IKEL TAL-LEGUMI (friski) | 0,05 [2] [1] |Il-Ful/Fażola (bil-miżwed) | |Il-Ful/Fażola (mingħajr il-miżwed) | |Il-Piżelli (bil-miżwed) | |Il-Piżelli (mingħajr miżwed) | |Oħrajn | |(vii)IL-ĦXEJJEX TA' L-IKEL TAZ-ZOKK (friski) | 0,05 [2] [1] |L-Asparagu | |Il-Kardun | |Il-Krafes | |Il-Busbież | |Il-Qaqoċċ | |Il-Kurrat | |Ir-Rabarbru | |Oħrajn | |(viii)IL-FUNGI | 0,05 [2] [1] |(a)Il-Faqqiegħ ikkultivat | |(b)Il-Faqqiegħ selvaġġ | |3.Il-Ħaxix ta' l-Ikel tal-Miżwed | 0,05 [2] [1] |Il-Ful/Fażola | |Il-Għazz | |Il-Piżelli | |Oħrajn | |4.Iż-Żrieragħ taż-żejt | 0,05 [2] [1] |Il-Kittien | |Il-Karawett | |Żerriegħa tal-Peprin | |Il-Ġunġlien | |Iż-Żerriegħa tal-Ward tax-Xemx | |Iż-Żerriegħa tal-Lift | |Iż-żerriegħa tas-Soya | |Iż-Żerriegħa tal-Mustarda | |Iż-Żerriegħa tal-Qoton | |Oħrajn | |5.Il-Patata | 0,05 [2] [1] |Il-Patata bikrija | |Il-Patata li tinħażen | |6.It-Té (il-weraq u z-zkuk niexfa, iffermentati jew xorta oħra, mill-weraq tal-Camellia sinensis) | 0,1 [2] [1] |7.Il-Ħops (imnixxef), inklużi l-gerbub tal-ħops u t-trab mhux ikkonċentrat | 0,1 [2] [1] |[1] Jindika l-limitu l-baxx ta' kif jiġi stabbilit analitikament.--------------------------------------------------